
ΑΠΟΦΑΣΕΙΣ 

Έγκριση τροποποίησης σχεδίου πόλεως Αγρίνιου στα Ο.Τ. 387, 
392, 389 και 386 στο Νομό Αιτωλίας και Ακαρνανίας .... 1 
Καθορισμός ορίων, όρων και περιορισμών δόμησης στον οικισμό 

Καθορισμός ορίων, όρων και περιορισμός δόμησης του οικισμού 
Βραχνού Άνδρου Ν. Κυκλάδων και κατηγορία αυτού . 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3683 (1) 

Έγκριση τροποποίησης σχεδίου πόλεως Αγρίνιου στα Ο.Τ. 387, 392, 
389 και 386 στο Νομό Αιτωλίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του 3200/55 «περί Διοικητικής αποκεντρώαεως» 
2. Τις διατάξεις του από 20.6.55 Π. Δ/τος «περί εξαιρέσεως από της 
κατά την παρ. 1 του Ν. 3200/55 αρμοδιότητος του ΥΠ.Δ.Ε.» 3. Τις 
διατάξεις του 863/70 Β. Δ/τος «περί διαρθρώσεως του Υπ. Συγκοινω¬ 
νιών και Δημ. Έργων όπως τούτο τροποποιήθηκε δια του αρ. 572/67 
Β.Δ.» 4. Τις διατάξεις του 532/70 Ν.Δ. «περί διοικητικής αποκεντρώ- 
σεως» 5. Τις διατάξεις του 712/70 Β.Δ. όπως τροποποιήθηκε και συ¬ 


μπληρώθηκε με τα 677/71 και 198/72 Β.Δ/τα. 6. Την Λ. 7/16/ 
11/7.10.70 κοινή απόφαση των Υπουργών «περί οργανώσεως των πε¬ 
ριφερειακών Υπηρεσιών του ΥΠ.Δ.Ε. 7. Την Δ 9/1-8./9.8.71 κοινή 
εγκύκλιο των Πρωθυπουργών, Αντιπροέδρου και Υπουργού των Εσω¬ 
τερικών περί οργανώσεως των Νομαρχιών». 8. Την υπ’ αριθ. 24712/ 
1248/21.6.1982 κοινή απόφαση Υπουργών Προεδρίας Κυβερνήσεως 
και Χ.Ο.Π. 9. Β.Δ. 183/86 «περί έγκρισης τροποποιήσεων και καθορι¬ 
σμό όρων και περιορισμών δόμησης από τους Νομάρχες. 10. Τις διατά¬ 
ξεις του από 17.7.23 Π. Δ/τος «περί σχεδίων πόλεων» 11. Την 82/87 
απόφαση Δ.Σ. Αγρίνιου, όπου εγκρίνει τις τροποποιήσεις στα Ο.Τ. 387, 
392, 389 και 386 παραγόντων που αποβλέπουν στην θεραπεία των 
πολ/κών αναγκών, περιλαμβάνονται και τα ιδιωτικού δικαίου και συμ¬ 
φέροντα (Ν.Δ. 17.7.23 άρθρ. 1 παρ. 1) 13. Επειδή οι ιδιοκτησίες και 
τα ακίνητα δεν θίγονται με την προτεινόμενη τροποποίηση και παράλ¬ 
ληλα δημιουργούνται ευρύτεροι κοινόχρηστοι χώροι (διάθεση χώρου 
από Γ. Ζάβρα για πράσινο, διαπλάτυνση δρόμων) 14. Την 14909/ 
17.9.87 συμβολαιογραφική δήλωση Χρήστου Φραγκούλη 15. Τη 
γνωμοδότηση του συμβουλίου ΧΟΠ όπως διατυπώθηκε στις 18/87 
(θέμα 3ον) πράξη του με τη διόρθωση στην ιδιοκτησία Χρήστου Φρα¬ 
γκούλη, για καλύτερη κυκλοφορία, αποφασίζουμε: 

Εγκρίνουμε την τροποποίηση στα Ο.Τ. 387, 392, 389 και 386 σχ. 
πόλης Αγρίνιου, όπως φαίνεται στα συνημμένα τοπογραφικά που απο¬ 
τελούν αναπόσπαστο, κομμάτι αυτής της απόφασης. 

Μεσολόγγι, 21 Σεπτεμβρίου 1989 
Ο Νομάρχης 
Γ. ΠΑΠΑΪΩΑΝΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. Ε.Π.Α. 214 (2) 

Καθορισμός ορίων, όρων και περιορισμών δόμησης στον οικισμό «ΒΑ¬ 
ΚΟΥΦΙ» του Ν, Κιλκίς. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις του από 24.4.85 Π. Δ/τος (ΦΕΚ 181 Δ/3.5.85) 
«περί τρόπου καθορισμού ορίων οικισμών της χώρας κατηγορίες αυτών 
και καθορισμός όρων και περιορισμών δόμησης όπως τροποποιήθηκε 
και συμπληρώθηκε με το Π.Δ/γμα της 14.2.87 (ΦΕΚ 133Δ/ 
23.2.87). 

2. Τις προτάσεις των ιδιωτών μελετητών Μ ηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων του υπόψη οι¬ 
κισμού. 

3. Τα δελτία αρχιτεκτονικής αναγνώρισης των οικισμών που συ-' 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του πρώην Υ.Χ.Ο.Π. και τώρα 
Υ.ΠΕ.ΧΩ.ΔΕ. 

4. Την με αρ. Ε.Π.Α. 41/27.3.85 απόφασή μας για την κατηγοριο- 
ποίηση των οικισμών του Ν. Κιλκίς που έχουν πληθυσμό μέχρι 2000 
κατοίκους, με την οποία ο οικισμός έχει χαρακτηρισθεί ως αδιάφορος, 
συνεκτικός, στάσιμος, μικρός. 

5. Τα πληθυσμιακά στοιχεία της τελευταίας απογραφής του κράτους 
της ΕΣΥΕ. 

6. Τη με αρ. 10/21.8.87 γνωμοδότηση - πρακτικό του Συμβουλίου 
ΠΕ.ΧΩ.ΔΕ. (ΣΧΟΠ) του Νομού. 

7. Το με αρ. πρ. 1322/15.7.85 έγγραφο της Κοινότητας Ν. Γυναι- 
κόκαστρου. 

8. Του Α.Ν. 314/1968 «περί παροχής εις τον Υπουργό Β. Ελλάδος 
και τους Νομάρχας, αρμοδιότητος επί θεμάτων εγκρίσεως, επεκτάσεως 
ή τροποποιήσεως σχεδίων πόλεων και κωμών», όπως τροποποιήθηκε 
και συμπληρώθηκε με το Ν.Δ. 1018/1971, αποφασίζουμε: 


1. Καθορίζουμε τα όρια του οικισμού «ΒΑΚΟΥΦΙ» του Ν. Κιλκίς, 
όπως αυτά φαίνονται στο συνοδευτικό της παρούσας σχεδιάγραμμα σε 
κλ. 1:5000, που αποτελεί αναπόσπαστο τμήμα αυτής και συντάχθηκε 
βάσει στοιχείων χάρτη και επί τόπου ελέγχου. 

2. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Γενικοί όροι Δόμησης 

2.1.1. Αρτιότητα γηπέδων 

- Για το συνεκτικό τμήμα του οικισμού, αρτιότητα γηπέδου 500 τ.μ. 
με πρόσωπο 13.000 μ (περιοχή Α) 

- Για την περιοχή εκτός του συνεκτικού τμήματος και εντός ορίου οι¬ 
κισμού, αρτιότητα γηπέδου 2000 τ.μ. με πρόσωπο 26.00 μ. (περιοχή 
Β). 

Κατά παρέκκλιση εντός των ορίων του οικισμού θεωρούνται άρτια τα 
γήπεδα με όποιο εμβαδό και πρόσωπο είχαν στις 3.5.1985, ημέρα δη¬ 
μοσίευσης του από 24.4Η985 Π.Δ./τος. 

Β. Ειδικοί όροι Δόμησης. 

2.2. Για τον οικισμό «ΒΑΚΟΥΦΙ» της ομάδας 5 βαθμού προστασίας 
Β3, τους ειδικούς όρους δόμησης που αναγράφονται στην καρτέλλα, 
που συνοδεύει την παρούσα. 

Κατά τα λοιπά ισχύουν τα οριζόμενα στο Π.Δ. της 24.4.85 όπως 
τροποποιήθηκε και συμπληρώθηκε με το Π.Δ. της 14.2.87. 

Για κάθε αμφισβήτηση που ανακύπτει από την εφαρμογή της παρού¬ 
σας, αποφασίζει ο Νομάρχης μετά από γνώμη του Συμβουλίου ΠΕ.¬ 
ΧΩ.ΔΕ (ΣΧΟΠ) του Νομού. 

Η παρούσα απόφαση, το σχεδιάγραμμα οριοθέτησης του οικισμού 
που τη συνοδεύει, το δελτίο αρχιτεκτονικής αναγνώρισης του οικισμού, 
όπως αυτά έχουν θεωρηθεί από τον προϊστάμενος του Τ.Π.Π.Ε. Κιλκίς 
να δημοσιευθούν στην Εφημερίδα της Κυβερνήσεως. 

Κιλκίς, 10 Σεπτεμβρίου 1987 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 

Αριθ. Τ.Π. οικ. 5830 (3) 

Καθορισμός ορίων, όρων και -εριοσμών δόμησης του οικισμού Βραχνού 
Άνδρου Ν. Κυκλάδων και κατηγορία αυτού. 

Ο ΝΟΜΑΡΧΗΣ ΚΥΚΛΑΔΩΝ 
' Εχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.1985) 
«περί τρόπου καθορισμού ορίων οικισμού της Χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιοριμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Την αριθ. 101/17.12.86 γνωδότηαη του Συμβουλίου ΧΟΠ του 
Νομού. 

6. Την υπ’ αριθ. 70/86 απόφασή του Κοινοτικού Συμβουλίου. 

7. Τις ενστάσεις των ενδιαφερομένων, αποφασίζουμε: 

1. Κατάσσουμε τον οικισμό στην κατηγορία: Αξιόλογος, φθίνων, συ¬ 
νεκτικός, μικρός. 

2. Καθορίζουμε τα όρια του οικισμού Βραχνού Άνδρου, όπως αυτά 
φαίνονται στην συνοδευτική αεροφωτογραφία της παρούσας απόφασης 
με κλίμα 1:2.000 περίπου αποτελεί αναπόσπαστο μέρος της απόφασης 
αυτής και συντάχθηκε βάσει στοιχείων μελετών και επί τόπου ελέγχου. 

3. Καθορίζουμε τους ακόλουθους. Γενικούς και Ειδικούς όρους και 
περιορισμούς δόμησης. 

Α. Γενικοί όροι δόμησης. 

1. Εντός των ορίων του οικισμού ισχύουν οι γενικοί όροι δόμησης που 
προβλέπονται από το Π.Δ. ΦΕΚ 181 Δ/3.5.1985 και ορίζεται ελάχι¬ 
στη αρτιότητα 600,00 μ 2 για το μη διαγραμμισμένο και 2.000 μ 2 για 
το διαγραμμισμένο τμήμα του οικισμού. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.1985 ημέρα Δημο¬ 
σίευσης του από 24.4.1985 Δ/τος. 

Β. ΕΙΔΙΚΟΙ ΟΡΟΙ ΔΟΜΗΣΗΣ 

Β1) Διάταξη ορίων 

α) Ο Μέγιστος ενιαίος επιτρεπόμενος οικοδομικός όγκος κτιρίου δεν 
δύναται να υπερβαίνει τα 800 μ 3 (υπέρ τη στάθμη του φυσικού εδάφους) 
έστω και αν το ενιαίο λειτουργικά κτίριο έχει όγκο μεγαλύτερο του πα¬ 
ραπάνω καθοριζόμενου. 

Σε περίπτωση κτιρίου με όγκο μεγαλύτερου των οκτακόσιων (800) 
μ 3 επιβάλλεται η υποδιαίρεση του όγκου τούτου. Οι τμηματικοί όγκοι 
του ενιαίου κτιρίου πρέπει να διαχωρίζονται είτε ως προς το ύψος (δια¬ 
φορά στάθμης) είτε ως προς τις κατόψεις (μετάθεση κατόψεων τουλάχι¬ 
στον κατά ένα και μισό μέτρο (1,50) κατά την μία ή άλλη κύρια διεύ¬ 
θυνση. 

β) Το μέγιστο συνεχές και ενιαίο τμήμα όψεως του κτιρίου δεν δύνα- 
νται να υπερβαίνει τα 12 μέτρα μήκους. Σε περίπτωση μεγαλύτερου μή¬ 
κους πρόσοψης, αυτή πρέπει να διαιρείται μορφολογικά σε περισσότερα 
τμήματα, έστω και αν αφορά ενιαίο λειτουργικά κτίριο. 

Β2) ΣΤΕΓΑΣΗ ΚΤΙΡΙΩΝ 

Τρόπος: Κεραμοσκεπή. Κατ’ εξαίρεση σε ισόγειες οικοδομές κεραμο¬ 
σκεπή ή δώμα, σε περίπτωση που δεν εξαντλείται ο σ.δ. Η κεραμοσκεπή 
θα κατασκευάζεται αμέσως μετά την ολοκλήρωση του φέροντα οργανι¬ 
σμού και των τοίχων πληρώσεως και πριν την έναρξη οποιασδήποτε άλ¬ 
λης εργασίας. 

Υλικά: Μπετόν ή παραδοσιακοί τρόποι (τράβες - πέτρωμα). 

Χρώμα: Λευκό. 

Το στηθαίο του δώματος πρέπει να διαμορφώνεται κατά τα παραδο¬ 
σιακά πρότυπα (σαμάρι), συμπαγές και πλάτους 0,40 έως 0,60 του μέ¬ 
τρου και ύψους 0,30 του μέτρου. 

Μπορεί να ξεπεράσει το παραπάνω ύψος για την οπτική κάλυψη 
ηλιακού συλλέκτη και τούτο μετά από έγκριση της ΕΠΑΕ. Σε καμμία 
περίπτωση δε θα ξεπερνά τα 0,70 του μέτρου. 

Β3) ΕΞΩΣΤΕΣ 

α) Επιτρέπεται η κατασκευή ανοιχτών εξωστών με μέγιστο πλάτος 
1,00 μ. 

Το μήκος των εξωστών ορίζεται σε 2,00 μ. μέγιστον. 

Η μέγιστη απόσταση μεταξύ δύο διαδοχικών εξωστών ορίζεται εις 
2,00 μέτρα. 

Αποκλείεται η κατασκευή εξωστών σε απόσταση μικρότερη του 1,00 
μέτρου από τις ακμές των όψεων του κτιρίου. 

Η κατώτερη δε επιφάνεια οιουδήποτε δομικού στοιχείου του εξώστη 
πρέπει να βρίσκεται το λιγότερο 2,40 μ. από τη στάθμη του διαμορφω¬ 


μένου εδάφους. 

Αποκλείονται οι γωνιακοί ακάλυπτοι εξώστες. 

Β4) ΚΛΙΜΑΚΕΣ 

Επιτρέπεται η κατασκευή ανοικτών κλιμάκων. Οι κλίμακες αυτές 
πρέπει να κατασκευάζονται υποχρεωτικά συμπαγείς και πρέπει να το¬ 
ποθετούνται παράλληλα (όψι κάθετοι ή υπο γωνία) προς το σώμα του 
κτιρίου. 

Β5) ΣΤΗΘΑΙΑ - ΚΙΓΚΛΙΔΩΜΑΤΑ 

α) Τα στηθαία των κλιμάκων και των βεραντών σε εσοχή κατα¬ 
σκευάζονται αποκλειστικά συμπαγή ή ξύλινα με κουπαστή και ορθοστά¬ 
τες απλής ορθογωνικής διατομής. 

β) Τα στηθαία των ανοιχτών εξωστών κατασκευάζονται αποκλει¬ 
στικά από ξύλινα κιγκλιδώματα (τα μεταλλικά παραδοσιακά κιγκλιδώ¬ 
ματα επιτρέπονται εφ’ όσον συναντιόνται στον οικισμό και μετά από 
έγκριση της ΕΠΑΕ). 

Β6) Ανοίγματα (Εξωτερικά) 

Το άθροισμα των επιφανειών των ανοιγμάτων πάσης φύσεως δεν 
πρέπει να υπερβεί το 20%. 

Τα (ανοίγματα στις όψεις του κτιρίου να υπακούουν στην αναλογία 
ύψους προς πλάτος. 

1,5/1 ή 2/1 για τα παράθυρα και 2/1 έως 2,5/1 για τις μονόφυλ¬ 
λους θύρες και 1,5/1 για τις δίφυλλους (Μέγιστο άνοιγμα 1,20). 

Τα παραπάνω ποσοστά είναι ενδεικτικά και μετατρέπονται μετά από 
έγκριση της ΕΠΑΕ όταν προτείνονται βιοκλιματικές λύσεις. 

Η απόσταση μεταξύ δύο διαδοχικών ανοιγμάτων κατά την οριζόντια 
έννοια ορίζεται σε 0,50 Μ το ελάχιστο. 

Β7) ΚΟΥΦΩΜΑΤΑ (ΕΞΩΤΕΡΙΚΑ) 


Υλικό: Ξύλο 

Τύπος: Ταμπλαδωτά, καρφωτά (σανιδωτά) ή περσιδωτά (μετά από 
έγκριση της ΕΓ) 

Χρώμα: μπλέ, καφεκόκκινο, γκρίζο, πράσινο. 

Τα τζαμιλίκια των παραθύρων θα πρέπει να υποδιαιρούνται με 2 του¬ 
λάχιστον κουτιά κατά την έννοια του ύψους. 

Επιτρέπονται οι φεγγίτες. 

Αποκλείονται τα συρόμενα εξωτερικά παραθυρόφσλλα. 

Β8) ΠΕΡΙΦΡΑΣΗ 

Τύπος: Χαμηλός μαντρότοιχος μέγιστου ύψους 1,50 μ. Το ύψος 
αυτό θα μπορεί να φθάσει μέχρι τα 2,00 μ. εφόσον το στοιχείο αυτό συ- 
ναντάται στον οικισμό και μετά από έγκριση της ΕΠΑΕ. 


Υλικό: Λιθοδομή που μπορεί να μείνει ανεπίχριστη. "Οταν χρησιμο¬ 
ποιείται άλλο δομικό υλικό θα πρέπει να έχει ελάχιστο πλάτος 0,50 μ. 
και να καλύπτεται με επίχρισμα. 

Χρώμα: Λευκό (υδρόχωμα). 

Β9) ΓΕΝΙΚΑ 

Α) Δεν επιτρέπεται η τοποθέτηση λυομένων οικιακών, τροχόσπιτων, 
«τροχοβίλλες) 

β) Επιτρέπεται η τοποθέτηση απλών έγχρωμων επιγραφών (κατα¬ 
στήματα, Ξενοδοχεία) μέγιστου μήκους όχι μεγαλύτερο από το πλάτος 
του ανοίγματος που αντιστοιχούν και ύψους (0,70) το μέγιστο. Ο φωτι¬ 
σμός γίνεται με απλά διακριτικά φωτιστικά στοιχεία (5ΡΟΤ5). 

Αποκλείονται οι φωτισμοί τύπου «ΝΕΟΝ». 

γ. Αποκλείται η τοποθέτηση τεντών σε οιουσδήποτε χώρους πλην 
των ισογείων χώρων, κέντρων αναψυχής, εστιατορίων, και τούτο μετά 
από την κρίση της ΕΠΑΕ (χρώμα - μορφή - υλικό). 

Επιτρέπεται η κατασκευή οριζοντίων σκιαδίων από καλαμωτή ή 
λευκό καραβόπανο μόνο εντός των αυλών. 

δ) Αποκλείεται η τοποθέτηση λυομένων πρόχειρων κατασκευών επί κοι¬ 
νοχρήστων χώρων (λούνα πάρκ...) χωρίς την προηγούμενη έγκριση της 

Β10) 

α) Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το Τμήμα Πολεοδομίας και Π.Ε. της Νομαρχίας, ώστε να εξασφα¬ 
λίζεται η συνέχεια των υπαρχόντων κοινόχρηστων χώρων σύμφωνα με 
τα οριζόμενα στις διατάξεις της παρ. 1 του άρθρου 6 του 24.4.85/Δ/ 


τος. 


β) Να εξασφαλίζεται οπωσδήποτε η συνέχεια των υφιστάμενων εγκε¬ 
κριμένων δρόμων του οικισμού. 

Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181 Δ/3.5.85). 

Η παρούσα απόφαση με το σχεδιάγραμμα οριοθέτησης του οικισμού 
που την συνοδεύει να δημοσιευθεί στην Εφημερίδα της Κυβέρνησης. 
Ερμούπολη, 26 Αυγούστου 1987 
Ο Νομάρχης 

ΓΙΩΡΓΟΣ ΗΛΙΑΚΟΠΟΥΛΟΣ 

